
Text rozhodnutia
Súd: Krajský súd Bratislava Spisová značka: 2S/299/2013 Identifikačné číslo súdneho spisu: 1013202210 Dátum vydania rozhodnutia: 02. 07. 2014 Meno a priezvisko sudcu, VSÚ: JUDr. Marián Trenčan ECLI: ECLI:SK:KSBA:2014:1013202210.1 Uznesenie Krajský súd v Bratislave v právnej veci žalobcu: UPC BROADBAND SLOVAKIA, s.r.o., IČO: 35 971 967, Ševčenkova 36, Bratislava, zastúpený: Krechňák & Associates, s.r.o., Ulica sv. Vincenta 2, Bratislava, v mene ktorej koná JUDr. Martin Krechňák, advokát a konateľ, proti žalovanému: Telekomunikačný úrad Slovenskej republiky, Továrenská 7, Bratislava, o preskúmanie zákonnosti rozhodnutia žalovaného č. 284/PÚ/2013 zo dňa 22.10.2013, jednohlasne, takto r o z h o d o l : Krajský súd v Bratislave konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Žalobou osobne doručenou Krajskému súdu v Bratislave dňa 16.12.2013 sa žalobca domáhal preskúmania zákonnosti rozhodnutia žalovaného č. 284/PÚ/2013 zo dňa 22.10.2013, ktorým žalovaný podľa § 59 ods. 2 správneho poriadku v celom rozsahu zamietol odvolanie žalobcu a potvrdil rozhodnutie referátu kontroly Telekomunikačného úradu Slovenskej republiky č. 106/INFO/2013 zo dňa 06.09.2013 o nevyhovení žiadosti žalobcu o sprístupnenie informácií zo dňa 21.06.2013. Podaním doručeným Krajskému súdu v Bratislave dňa 05.05.2014 vzal žalobca žalobu späť. Podľa § 250h ods. 2 O.s.p. až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. Podľa § 250d ods. 3 O.s.p., súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods. 2). Odvolanie proti uzneseniu je prípustné. Nakoľko žalobca vzal späť žalobu pred rozhodnutím veci, súd v súlade s ustanovením § 250d ods. 3 O.s.p. konanie zastavil. O náhrade trov konania súd rozhodol podľa § 146 ods. 1 písm. c) O.s.p. s použitím ustanovenia § 246c O.s.p. tak, že žiaden z účastníkov nemá právo na náhradu trov konania, nakoľko konanie vo veci bolo zastavené. Toto rozhodnutie senát Krajského súdu v Bratislave prijal pomerom hlasov 3 : 0 (§ 3 ods. 9 zákona č. 757/2004 Z.z. v znení zákona č. 33/2011 Z.z.). Poučenie: Proti tomuto uzneseniu možno podať odvolanie do 15 dní odo dňa jeho doručenia, na Krajský súd v Bratislave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

